وەڕێەوبەر وەڕێەوبەرایەتیەگە ئیحسان عەبدولرەحمان لە کۆنگرەیگ رووژنامەوانی ک ئاژانس شەفەق نیوز ئامادەبوی راگەیان، حکومەت هەرێم کوردستان ئیجازەی چگنە ماڵ دەێدە زیندانیل لە زیندان چاکسازی ک 25 لە سەد لە سزاگانیان تەواوکردنە گشت سێ مانگ جاریگ یەک هەفتە وە کەفالەت چێنە ناو خێزانەیلیان.
وەرپرسیگ حکومی شمارەی ئامار زیندانییەیل ناو زیندان خسەروی وەگورەی  ئەو مادەیلە سزا دریانە، ک دۆسیەی تیرۆر بەش شیر دیرێد وە ـ1550 زیندانی و مادەی هووشبەر دویەم تێد وە922 زیندانی ک 321 کەسیان بازرگانە و 621 وەکارهاوەر.
باوجی شمارەی زیندانیەیل دزیکردن  551 کەسە و سزای لە سێدارەکان 441 زیندانی
عەبدولرەحمان وتیش، بەرزترین رێژەی زیندانەیل دۆسەی تیرۆرە، وە داخ بوین خوەی نیشاندا  ئەرا بەرزی رێژەی زیندانیەیل بازرگانی و وەکارهاوردن مادەی هووشبەر، وتیش وەڕێەوبەرایەتیەگە وە هاوکاری وەگەرد لایەنەیل دیاریکریاگ ریکاریل پێویست گرنەوەر ئەرا رویوەرویبوین مادەی هووشبەر چوینکە ئی مادە هەرەشە لەبان کۆمەڵگە دروسکەێد.
